ছোট মাকড়মার
ছোট মাকড়মার (Arachnothera longirostra) দীর্ঘ ঠোঁটের মধুপায়ী ও মাকড়শাভুক পাখি। এ পাখির ইংরেজি নাম Little Spiderhunter। প্রধানত ভুটান, ব্রুনেই, চীন, কম্বোডিয়া, ভারত, লাওস, মালয়েশিয়া, ফিলিপাইন, মিয়ানমার, থাইল্যান্ড, ভিয়েতনাম ও ইন্দোনেশিয়াসহ বাংলাদেশের চট্টগ্রাম, পার্বত্য চট্টগ্রাম এবং বৃহত্তর সিলেটের চিরসবুজ বনে এদের বিস্তার। সারা পৃথিবীতে ১০ প্রজাতির মাকড়মার পাখি আছে, বাংলাদেশে রয়েছে দু’প্রজাতি। এরা হল দাগি মাকড়মার ও ছোট মাকড়মার।